Na temelju članka 3. stavka 1. Zakona o zakupu i kupoprodaji poslovnog prostora („Narodne novine“ broj 125/11, 64/15 i 112/18), članka 34. Statuta Općine Viškovo („Službene novine Općine Viškovo“ broj 3/18, 2/20 i 4/21) i članka 5. Odluke o davanju u zakup poslovnog prostora Općine Viškovo ("Službene novine Primorsko - goranske županije broj 6/10. i „Službene novine Općine Viškovo“ broj; 22/19), Općinsko vijeće Općine Viškovo na \_\_. sjednici održanoj \_\_. \_\_\_\_\_ 2021. godine donijelo je

**Odluku**

**o namjeni poslovnih prostora**

Članak 1.

Ovom se odlukom utvrđuje namjena poslovnih prostora u vlasništvu Općine Viškovo, a koji se nalaze na k.č.br. 2201/2 k.o. Marinići i koji u naravi predstavljaju dva mala kioska čija pojedinačna neto prodajna površina iznosi 8,57 m2 (kiosk br. 1 i kiosk br. 3) i jedan veliki kiosk neto prodajne površine 14,18 m2( kiosk br. 2).

U sklopu velikog kioska nalaze se dva odvojena WC-a sa zasebnim ulazima, a čija površina ne ulazi u neto površinu kioska za potrebe zakupa poslovnog prostora.

Sastavni dio ove Odluke o namjeni poslovnih prostora je grafički prikaz i fotografija poslovnih prostora iz stavka 1. ovog članka.

Članak 2.

Za poslovne prostore iz članka 1. ove Odluke utvrđuje se namjena na način da se u istima mogu obavljati sljedeće djelatnosti:

* Kiosk br. 1.- djelatnost trgovine na malo na štandovima i tržnicama- voće i povrće
* Kiosk br. 2. - djelatnost trgovine na malo na štandovima i tržnicama- prodaja ribe i morskih plodova (ribarnica)
* Kiosk br. 3.- djelatnost trgovine na malo na štandovima i tržnicama- mlijeko i mliječni proizvodi, jaja te meso i mesne prerađevine

Članak 3.

Ova odluka stupa na snagu osmog dana od dana objave u „Službenim novinama Općine Viškovo“.

KLASA: 021-04/21-01/

URBROJ: 2170-09-04/03-21-

Viškovo, \_\_\_\_\_\_\_. ožujka 2021. godine

OPĆINSKO VIJEĆE OPĆINE VIŠKOVO

Predsjednica Općinskog vijeća:

 Ksenija Žauhar, mag. paed.

Obrazloženje

Odluke o namjeni poslovnih prostora

Sukladno članku 5. Odluke o davanju u zakup poslovnog prostora Općine Viškovo ("Službene novine Primorsko - goranske županije broj 6/10. i „Službene novine Općine Viškovo“ broj; 22/19.) namjenu poslovnog prostora, odnosno djelatnosti koje će se obavljati u poslovnom prostoru utvrđuje Općinsko vijeće Općine Viškovo, a na prijedlog Općinskog načelnika.

Za poslovne prostore u vlasništvu Općine Viškovo, a koji se nalaze na k.č.br. 2201/2 k.o. Marinići i koji u naravi predstavljaju dva mala kioska čija pojedinačna neto prodajna površina iznosi 8,57 m2 i jedan veliki kiosk neto prodajne površine 14,18 m2 predlaže se utvrđivanje namjene na način da se u istima mogu obavljati djelatnosti trgovine na malo na štandovima i tržnicama i to kako je to podrobnije određeno u članku 2. ove Odluke.

Obzirom na prednje iznijeto predlaže se Općinskom vijeću Općine Viškovo donošenje Odluke o namjeni poslovnih prostora.

 Općinska načelnica:

 Sanja Udović, dipl. oec., v.r.